ઇસ્લામ ધર્મના સ્થાપક અને મહાન પયગંબર હજરત મહમંદ સાહેબનો જન્મ તા. ૨૩-૦૪-૫૭૦ના રોજ અરબસ્તાનના મક્કા શહેરમાં થયો હતો. તેઓ નાનપણથી જ એકાંતપ્રિય, સત્યવાદી અને ચિંતનશીલ હતા. મક્કામાં લોકો અનેક દેવદેવીઓમાં માનતા હતા. પયગંબર સાહેબનો ઉપદેશ તેમને ન ગમ્યા, તેથી તેમને મારી નાખવાનું કાવતરું ઘડાયું. તેની ગંધ આવી જતાં પોતાના એક સાથીદાર સાથે તેઓ મદીના હિજરત કરી ગયા. એ વર્ષ ૬૨૨ નું હતું. આ પ્રસંગ પછી હિજરી સન શરૂ થઇ. મદીનાના લોકો તેમના અનુયાયી બન્યા અને મક્કા પર ચડાઇ કરી મક્કાના લોકોને હરાવ્યા.મહમંદ સાહેબે તેમને માફી બક્ષી. તેમનો ઉપદેશ કુરાન-એ-શરીફ નામના પવિત્ર ગ્રંથમાં સમાવ્યો છે. તે મુસલમાનોનો ધર્મગ્રંથ ગણાય છે.